“เงินบาท” วันนี้เปิดตลาด 34.31 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.31 บ. แข็งค่าจากปิดตลาดวานนี้ที่ระดับ 34.50 บ. ชี้กรอบเคลื่อนไหวในช่วง 34.20-34.60 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.31 บ. แข็งค่าจากปิดตลาดวานนี้ที่ระดับ 34.50 บ. ชี้กรอบเคลื่อนไหวในช่วง 34.20-34.60 บาท/ดอลลาร์
28 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(28 มี.ค.66) ค่าเงินบาทเช้านี้เปิดตลาด 34.31บาท/ดอลลาร์ แข็งค่าเมื่อเทียบกับราคาปิดตลาดเมื่อวานที่ระดับ 34.50 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก เนื่องจากนักลงทุนขายดอลลาร์ในฐานะสกุลเงินปลอดภัย หลังคลายความกังวลเกี่ยวกับวิกฤตการณ์ในภาคธนาคาร นอกจากนี้ ดอลลาร์ยังถูกกดดันจากการคาดการณ์ที่ว่า ธนาคารกลางสหรัฐ (เฟด) อาจจะปรับลดอัตราดอกเบี้ยเร็วกว่าคาด
ขณะที่กรอบค่าเงินบาทวันนี้ คาคว่าเคลื่อนไหวที่ ระดับ 34.20-34.60 บาท/ดอลลาร์ แนะนำควรซื้อเงินตราต่างประเทศเพื่อป้องกันความเสี่ยง แนะนำผู้ส่งออกขายเงินตราต่างประเทศที่ระดับเหนือ 34.50 บาท/ดอลลาร์